Kakaalaneo
<s>Kakaʻalaneo je bio kralj havajskog otoka Mauija (drevni Havaji).</s><s>Njegova titula na havajskom glasi Aliʻi Nui o Maui.</s>

<s>Biografija 
Kakaʻalaneo je bio sin kralja Mauija Kaulaheje I. Majka mu je vrlo vjerojatno bila kraljica Kapohanaʻaupuni, ali to nije potpuno jasno iz raznih drevnih pojanja.</s><s>Kapohanaʻaupuni je navodno bila poglavarica Hila na otoku Hawaiʻi.</s>

<s>Kakaʻalaneov je brat bio kralj Mauija Kakae.</s><s>Oni su zajedno vladali tim otokom, a i otokom zvanim Lanai.</s><s>Čini se da je višu titulu ili čast (Moʻi) imao Kakae, koji je možda bio psihički bolestan.</s><s>Dvor Kakaea i Kakaʻalanea bio je u Lahaini.</s><s>Kakaʻalaneo je dao posaditi stabla kruhovca (Artocarpus altilis) u Lahaini.</s><s>Mjesto je postalo poznato po tim stablima.</s>

<s>Obitelj i legenda 
Kakaʻalaneo je oženio ženu zvanu Kanikaniaula, čiji su roditelji nepoznati.</s><s>Ona je bila iz obitelji Kamauaua, potomak Hailija, čiji je brat bio kralj Molokaija Keoloewaakamauaua.</s><s>Sin Kakaʻalanea i Kanikaniaule bio je princ Kaululaʻau.</s>

<s>Ovo su djeca Kaululaʻaua:
Kuihiki
Kuiwawau
Kuiwawau-e
Kukahaulani
Kumakaʻakaʻa
Ulamealani</s>

<s>Kakaʻalaneo je imao još jednu ženu, čije je ime bilo Kaualua.</s><s>Njihov je sin bio princ Kaihiwalua.</s><s>Njegov sin je bio princ Luaia, muž kraljice Kūkaniloko.</s><s>Kakaʻalaneo je imao i kćer, princezu Wao, koja je dala iskopati kanal zvan Auwaiawao.</s>

<s>Postoji legenda o njegovu sinu Kaululaʻauu.</s><s>On je protjeran s dvora svoga oca zbog nekih nepodopština na otok Lānaʻi.</s><s>Sam Kaululaʻau postao je slavan jer je pobijedio duhove koji su nastanjivali taj otok.</s>

<s>Moguće je da je imao još jedno dijete, sina Kahekilija I., ali je isto tako moguće da mu je Kahekili bio nećak, sin Kakaea i kraljice Kapohauole.</s>

<s>Izvori</s>

<s>Havajski vladari</s>

